BEAUTY ปิดจ๊อบซื้อหุ้นคืนควักเงิน 99 ลบ. เก็บ 12.68 ล้านหุ้น
BEAUTY ปิดจ๊อบซื้อหุ้นคืน ควักเงิน 99 ลบ. เก็บ 12.68 ล้านหุ้น
24 ม.ค. 2562

บริษัท บิวตี้ คอมมูนิตี้ จำกัด (มหาชน) หรือ BEAUTY ระบุว่า ตามที่คณะกรรมการได้กำหนดโครงการซื้อหุ้นคืนเพื่อการบริหารทางการเงินโดยเป็นการซื้อในตลาดหลักทรัพย์แห่งประเทศไทย ระหว่างวันที่ 24 ก.ค. 2561 ถึงวันที่ 23 ม.ค.ม 2562 โดยกำหนดจำนวนหุ้นที่จะซื้อตามโครงการไม่เกิน 64,000,000 หุ้น คิดเป็นไม่เกินร้อยละ 2.13 ของหุ้นที่จำหน่ายได้แล้วทั้งหมด และมีวงเงินสูงสุดในการซื้อหุ้นคืนไม่เกิน 950 ล้านบาท ตามรายละเอียดในแบบรายงานการเปิดเผยการซื้อหุ้นคืนเพื่อการบริหารทางการเงิน (Form TS-1.2) ลงวันที่ 9 ก.ค. 2561
ดังนั้นบริษัทฯ จึงขอประกาศสิ้นสุดโครงการซื้อหุ้นคืนเพื่อการบริหารทางการเงินและขอรายงานสรุปผลการซื้อหุ้นคืน โดยบริษัทซื้อหุ้นคืนได้เป็นจำนวน 12,675,000 หุ้น มูลค่ารวม 99.07 ล้านบาท คิดเป็นร้อยละ 0.42% ของหุ้นที่จำหน่ายได้แล้วทั้งหมด
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้ บริษัทฯ จะนำเสนอคณะกรรมการเพื่อพิจารณาอีกครั้ง และจะแจ้งให้ทราบต่อไป ทั้งนี้ตามเกณฑ์ที่เกี่ยวข้องบริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับแต่การซื้อหุ้นคืนเสร็จสิ้นแต่ต้องไม่เกิน 3 ปี